ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ru uk ky ky ky ky ky ky ky ky ky ky ru hu ru ky ru tt ru ru ru ky ru ru ru ky ru mt ru ky bg ky ru ky ru ky ru ky ru ky ru kk ru ky ru uk ru ru ru av ru ky ky ru ky ru ky ru ky ru ky ru lez ru ky ru
"Агым", 20.11.09 - 24-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Э.Сатыбалдиев менен Ж.Алиевага "ысык" салам!
"Агымдын" ушу жылдын июль айында чыккан сандарынын биринде "Соттун баласына сот жокпу?" аттуу макала жарыяланган. Анда үстүбүздөгү жылдын 19-июнунда Ат-Башы районунда үйлөнүү үлпөтүн көрөбүз деп эки автомашинага шыкала түшкөн өспүрүмдөр куушуп келатып кырсыкка кабылганы тууралуу айтылган. "Ауди" автоунаасын жолдун четине сүрө кууп айдап келаткан "Нива" автомашинасынын айдоочусу, райондук соттун төрагасы Өмүралиев Замирдин 8-класста окуган уулу Султан экенин окуяга күбө болгон балдар бир ооздон түшүнүк кат жазып беришкен. Аварияга кабылган "Аудинин" ичинен үч өспүрүм көз жумуп, ата-энеси кан жутуп отуруп калышкан. Арадан көп өтпөй көз жумган балдардын бири Эрегулдун ата-энеси каргашалуу кырсык тууралуу атайын "Агымга" келип, кырсыкка күнөөлүү соттун баласы дале эркиндикте, эч кандай жазасыз жүрөт деп арызданган эле. Көз жумган балдардын ата-энесинин арманы "Агымга" жарыялангандан кийин уккан маалыматка караганда, Ат-Башы райондук сотунун төрагасы Өмүралиев Замир гезитти, жазган журналистти сотко берем таризинде бир сыйра ызырынып да алган имиш. Бирок, андан бери беш айдын жүзү болсо да, бул иш эч кандай териштирилбей, ың-жыңсыз болуп жатат дейт маркум Эрегулдун энеси Нуржан Искендерова көз жашын төгүп.
- Кырсыктан улам "Аудинин" ичинен үч бала көз жумду. Арасында Бишкектен энесин ээрчип тайларына конокко келген он эки жашар бала да бар. Ошол каргашалуу күнү ажал айдадыбы, айтор, ал байкесин ээрчип болбой машинеге отуруп алыптыр. "Ниваны" айдаган Султан "Аудини" кубалап жолдун жээгине сүрө качырган. "Аудинин" ичиндеги балдар терезеден: "Султан, акырын айда! Бизди өлтүрөсүңбү!" деп да кыйкырышкан экен. Качырып келаткан "Нивадан" оолак болом деген "Ауди" аласалып кырсыкка кабылган. Султан анын аласалганын көрүп "Ниваны" дароо токтоткондо, ал да топ чийди барып сүзүптүр. Ал кайра артка бурулганда, Адилет деген бала жерде эс-учун жоготуп жаткан он эки жашар өспүрүмдү "Нивага" салыптыр. Султан машинесин айдап, башкалардын абалын карап койбостон кетип калган. Эгер Султан бир эле баланы эмес, жок дегенде оор абалда жаткан балдардын барын ооруканага убагында жеткирсе аман калат беле деп ойлойбуз. Түнкү саат он жарымдан өтүп калган учур экен. Кырсыкка кабылгандар бир жарым саатка жакын кароосуз жатып калышкан. "Нивага" кошо түшкөн Адилет деген бала "тез жардамды" ээрчитип, кырсык болгон жерге барганда кеч болуп калган экен. Кароосуз калган уулум Эрегул кансырап көз жумганын айтышты.
Эрегулдун бети-башы таптаза, денесинин деле жабыркаганы билинбейт. Болгону каракушуна катуу бир нерсе тийсе керек, кан көп кетиптир. "Аудини" айдаган бала авариядан кийин эки-үч жолу операция болуп, эми гана жакшы болду. Кырсык болгондон кийин укук коргоо органдары териштирип, себебин иликтеш керек болчу. Бирок, эч нерсе болбогонсуп, бирөө да сурап коюшпады. Акыры өзүбүз сотко арыз жазып кайрылдык. Соттун төрагасы Өмүралиев Замир "менин балам кырсык болгондо беш жүз метр алыстыкта болчу, бул кырсыкка анын тиешеси жок" деп чаң жугузбайт. Ал эми окуяга күбө болгон балдар "Аудинин" авария болушуна "Нива" себепкер, жолду тороп, катуу айдап четке сүрүп чыгарган дешти.
Ат-Башы райондук прокуратурасына кырсыктын себептерин изилдеп бергиле деп кайрыласак, биздин ишти караган тергөөчүлөрдү улам алмаштырып, карабай коюшту. Айлабыз кеткенде Нарын облустук прокуратурасына, Бишкектеги Башкы прокуратурага арыздандык. Бишкектен бул ишти Нарын облустук прокуратурасы карасын деген жооп келген. Бирок, бул ишти Ат-Башы райондук прокуратурасы да, Нарындыкы да караган жок. Ошол кырсыкка күбө болгон балдардын бирөөнөн да кырсык кандай болгону тууралуу сурак болбоду.
Нарын облустук прокуратурасына жолдошум арыз жазып кайрылып, прокурорго кирген. Исаев деген прокурор күнөөкөр соттун баласы экенин укканда катчысына кыйкырып, "бул ким, муну ким киргизди, өзүңөр эле чечишип албайсыңарбы, силердин проблемаңарды кайдан билем" деп кыйкырып, кабинетинен ит куугандай кубалап чыгыптыр. "Карга карганын көзүн чукубайт" дегендей, соттун баласын прокурор да коргоп атат деп жолдошум кейип келди. Бизге окшогон карапайым элдин укугу тепселе берет турбайбы. Экөө ошол жерден кер-мур айтышса, прокурор "билгениңерди кылып алгыла" дептир. Мал өлсө да анын куну болот эмеспи, карабашыл үч өспүрүмдүн өмүрү кыйылса да себебин текшерип койбогон укук коргоо органдарынын кайдыгерлигине не дейбиз? Андан бери беш ай өттү. Соттун баласынын күнөөсү жок болсо териштирип, суракка алып, анан актап чыкса аларга ишенип отуруп калат элек. Бул жерде сурак да, иликтөө да болгон жок.
Кырсык болгондон кийин райондук соттун төрагасы Өмүралиев Замир баласы Султанды айылдан окутпай, Бишкекке кетирип ийиптир. Кокус соттун баласы биздин балдардай болуп кырсыктап калса, күнөөлүүлөрдү эчак таап, темир торго отургузуп тынмак. Ал азыр бизди тоготпой отурат. Султан айдап жүргөн "Нива" машинеси атасынын кызматтык машинеси экен.
Урматтуу Кыргыз Республикасынын Башкы прокурору Элмурза Сатыбалдиевич, Жогорку Сотунун төрайымы Жаңыл Алиевна, сиздерди мыкты жетекчи гана эмес, адам тагдырына кайдыгер карабаган адамдар катары эл жакшы билет. "Агымга" экинчи жолу жарыяланып жаткан бул кырсыкты так териштирип, бардыгын ордуна коет деп ишенебиз. Эгер анте албасаңар, бул жөнүндө жазганыбыз жазган.
Назгүл КАЛМАМБЕТОВА, тел.: 38-67-18,
Үй десе уй боло бербей, көзүңөрдү ачкыла
Максим Бакиевдин атын саткандар ким?
Жумушсуздуктан жылына борборго агылгандар көбөйүп, натыйжада тоокканадай үйгө зар болгондор арбып барат. Ушундай акыбалдан пайдаланып, арзан үй, жер участогун убада кылып, чайкоочулук менен акча табуу да "кесипке" айланып калгандай. Жакында Бишкекте Максим Бакиевдин атын жамынып, элге арзан үй куруп берүүчү "коомдук бирикме" колго түштү.
2009-жылы 12-ноябрда Бишкек шаардык Ички иштер башкы башкармалыгына (ГУВД) Г.Мамбеталиева, Г.Усупбаева, С.Турдубаев кайрылып, Тариэл аттуу бала 3000 сом, алдап кеткенин билдиришкен. Ушул эле күнү ГУВД оперативдүү тобу окуя болгон жерге - Совет көчөсүндөгү №49 үйдө жайгашкан "Тилектештик - социалдык демилгелер борбору" коомдук бирикмесинин офисине барат. Текшерүүнүн жүрүшүндө кайтарымсыз негизде үй алуу программасы боюнча мүчөлүккө кирүү үчүн 500 сомдон төлөө боюнча кириш-кассалык ордерлеринин китепчелери табылган. Мындан сырткары, уюмга тиешелүү ар кандай документтер, "Арзан турак жайга беш кадам" социалдык программасынын папкасы табылган. Милиция кызматкерлери документтерди текшергенде аталган коомдук бирикме 2004-жылы 20-сентябрда Кыргыз Республикасынын Юстиция министрлигинен каттоодон өткөндүгү анык болот. Устав боюнча бул коомдук уюм кыргыз жарандарынын "социалдык жана ишкердик демилгелерин өнүктүрүү, жарандардын турмушун жеңилдете турган долбоор, программаларды жүзөгө ашыруу" менен алектенет имиш.
Мындай "ураанга" жамынган коомдук бирикменин төрагасы, 47 жаштагы Сергей Швайберов жана анын орун басары 35 жаштагы Тариэл Исаков болуп чыккан. Булардан сырткары, мекемеде Молдарынова Назгүл, Еремина Лариса, Еремина Александра аттуу үч офис-менеджер иштээри билинген. Милиция кызматкерлеринин билдиришинче, биякта иштегендер студенттерди жалдап, ири базарларда шаар жашоочуларына анкета толтуртушкан. Муну менен студенттер элге "Арзан турак жайга беш кадам" социалдык программасын пропагандалап, эки уюмга 500 сомдон төлөп мүчөлүккө киргендер ипотекалык кредит боюнча үй алаарын жар салып турушкан.
2009-жылы октябрь айында Г.Мамбеталиевага турак жайга муктаж адамдардан сурамжылоо жүргүзүп жүргөн азиат улутундагы кыз жолугуп калат. Буга чейин психолог болуп калган кыз ишенчээк Г.Мамбеталиевага Максим Бакиевдин ипотекалык кредит менен үй берүү программасы ишке ашырылып жатканын айтып, дарегин берет. Гүлмира 10-ноябрь күнү Совет көчөсүнүн №49 үйүнүн экинчи кабатына көтөрүлүп, кыз сүрөттөп берген Тариэл аттуу жигитке жолуккан. Тариэл учурда Максим Бакиевдин ипотекалык кредит программасы боюнча иштеп жатышканын, Гүлмираны үйгө сөзсүз ээ болоруна ишендирген. Келиндин башын айландырганына толук ишенген соң, Тариэл уюмга мүчөлүккө 1000 сом төлөөнү айтат. Г.Мамбеталиева акча төлөп, "мыйзамдуу түрдө" төлөм үчүн квитанция алган. Гүлмира менен бирге милицияга арыз жазган Г.Усупбаева, С.Турдубаев да ушундай көрсөтмө беришет.
Учурда бул факт боюнча сурак берген "Тилектештик-социалдык демилгелер борбору" коомдук бирикмесинин директору Сергей Швайберов, орунбасары Тариэл Исаков "Арзан турак үйгө беш кадам" программасы иштелип чыгып, 2009-жылы июнь айында ишке ашыруу башталганын айтып актанып жатышкан кези. Алардын айтымында, кооперациялык жол менен курулушту баштоо, курулуш иши таза, ачык болуш үчүн аларды уюмга мүчөлүккө киргизүү, кайрымдуулук взносун чогултуу программанын негизги идеяларынын бири имиш. Швайберов, Исаков суракта алардын максаты мындай жол менен үйгө муктаждардын башын бириктирип, арзан үй куруу экенин айтышат.
Мунун чыны-бышыгына жетүү үчүн материалдар топтолуп, эки эрен ГУВДда сурак берип жатышат. Бишкек шаардык ички иштер башкармалыгынын начальнигинин орун басары Н.Темирбаевдин айтымында, бул жерде кылмыштуулук бар.
кыргыз тилиндеги гезит "Агым"
email • архив • редакция
Дардаңдаган Давыдов, үшүк жүргүзгөн Үсөнов
Аялың барда кызмат тааны…
Бириң кайың, бириң тал...
"Пенсияны чектөө, төлөө борборлоштурулбаса, башаламандык токтобойт"
Лас-Вегас болуп кетпесек болду
Бүгүн кыргызда эмнеге жигит калган эмес же кыргыз болуунун эрежеси кандай?
Dairy Spring. Сыр - чеберчилик татымы
БҮГҮНКҮ ТҮН УЙКУ КЕЛЕР ТҮН ЭМЕС!
"Эки жылда 200 көз айнек алмаштырдым"
Тууру жайылган тукум же Алыкулдун үйлөнү тою
Э.Сатыбалдиев менен Ж.Алиевага "ысык" салам!
Боздогон бороондуу тыңшап, бугуларды ырдаткандар
"Пейджер" - Сиздин үнүңүз!